હવે તો દિવસે ને દિવસે આવા લોકોનો ત્રાસ વધવા લાગ્યો છે. આ કારણે પ્રવાસ કરતા પ્રવાસીઓ પણ બસ-સ્ટૉપ પર બેસવાનું ટાળે છે અને આવા શરાબી લોકો ખાલી બસ-સ્ટૉપ જોઈ આખો દિવસ અહીં જ પડ્યા રહે છે.આ બસ-સ્ટૉપ પરથી રોજ પ્રવાસ કરતી મહિલા મીનલ કટારિયાએ મિડ-ડે LOCALને આ બાબતે જણાવ્યું હતું કે ‘આ બસ-સ્ટૉપ પર કાં તો ભિખારી લોકો પડ્યા હોય અથવા શરાબી લોકો પડ્યાપાર્થયા રહેતા હોય છે. ખાલી પડેલું આ બસ-સ્ટૉપ આવા નશાખોર લોકો માટેનું એક આશ્રયસ્થાન બની ગયું છે. આખો દિવસ નશો કરીને ગમે એવી હાલતમાં સૂતેલા માણસોને કારણે લેડીઝની સેફટી બાબતે અનેક સવાલો ઊભા થાય છે.